Lopdārzi

Lopdārzi (arī Lopudārzi, Kaķit-Lapudārzi) ir mazciems Krustpils pagasta  dienvidu daļā, Jelgavas—Krustpils dzelzceļa kreisajā malā.

Ciems atrodas aptuveni 3 km attālumā uz ziemeļrietumiem no Krustpils dzelzceļa stacijas. Viens no nedaudzajiem Krustpils pagasta ciemiem, kur 20. gadsimtā iedzīvotāju skaits ir pieaudzis.Avotiņa Ruta. Krustpils pagasts. Rīga, 2012. 181.lpp. Padomju varas gados notikusi sešu jaunu māju celtniecība lopkopēju dzīvokļiem, kad blakus ciemam uzbūvēja lielu slaucamo govju un gaļas jaunlopu novietni. Šajos namos dzīvoja galvenokārt iebraukušie baltkrievi, kas, pārstājot darboties lielfermai, aizbrauca. Mūsdienās Lopdārzos septiņās mājās dzīvo seno dzimtu pēcteči. Ciema satiksmi ar tuvāk esošo ceļu Jēkabpils—Antuži nodrošina Lapu gatve.

 Vēsture 
Pirmo reizi Lopdārzi kā sādža "Luopudārzi" rakstos minēti 1885. gadā.Dreimanis P. "Krustpils vietvārdi". Rīga: Rīgas Latviešu biedrības Zinību komisijas 3. rakstu krājums, 1885. 44.lpp. Pēc tautas skaitīšanas datiem 1897. gadā sādžā  bijuši pieci māju saimnieki ar 28 cilvēkiem saimēs, no kuru locekļiem četri vīrieši bijuši plostnieki, viens kalējs, galdnieks, dzelzceļa strādnieks, kučieris. Pēc Vitebskas guberņas apdzīvoto vietu saraksta 1906. gadā sādžai "Лопударзь" zemes platība bijusi 118 desetīnas ar sešām  sētām, kurās dzīvojuši 33 ļaudis. 1935. gada tautas skaitīšana parāda, ka bijuši 6 māju saimnieki, kā arī Lopdārzu amatnieku māja. 1943. gada dokumenti uzrāda  5 saimniekus. Padomju varas gados mājās Tīrumnieki tika dibināts kolhozs "Balva".

2009. gadā Lopdārzos dzīvojuši 48 iedzīvotājiwww.vietvardi.lgia.gov.lv un bija 14 mājas: Brēķi, Ievas, Jaunkristi, Lapdārzi, Lejasspilvas, Mālkalni, Ozolbrēķi, Ozoli, Ozolkalns, Pīlādzīši, Spilvas, Tīrumnieki, Zobeni, Lopdārzi.Avotiņa Ruta. Krustpils pagasts. Rīga, 2012. 181.-183.lpp.

 Atsauces 

Kategorija:Lopdārzi